รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 30 พฤศจิกายน 2564
วันอังคารที่ 30 พฤศจิกายน 2564
สรุปข่าวการประชุมคณะรัฐมนตรี 30 พฤศจิกายน 2564
นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (30 พฤศจิกายน 2564) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการบริจาคด้านสาธารณสุข)
2.  เรื่อง ร่างพระราชบัญญัติกองทุนบําเหน็จบํานาญข้าราชการ (ฉบับที่ ..) พ.ศ. ....
3.  เรื่อง  ร่างพระราชบัญญัติระเบียบข้าราชการฝ่ายอัยการ (ฉบับที่ ..) พ.ศ. ....(แก้ไขเพิ่มเติมการพ้นจากตําแหน่งของข้าราชการฝ่ายอัยการ)
4.  เรื่อง  ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากรว่าด้วยการยื่นรายการ แบบ คําร้อง คําขอ หรือเอกสารอื่นใดตามประมวลรัษฎากรบนระบบอิเล็กทรอนิกส์
5.  เรื่อง  ร่างกฎกระทรวง (พ.ศ. ....) ออกตามความในพระราชบัญญัติเครื่องแบบทหารพุทธศักราช 2477 ว่าด้วยเครื่องแบบทหารบก ฉบับที่ ..
เศรษฐกิจ สังคม
6.  เรื่อง  ขอความเห็นชอบวงเงินอุดหนุนบริการสาธารณะ ประจําปีงบประมาณ 2565 ขององค์การขนส่งมวลชนกรุงเทพและการรถไฟแห่งประเทศไทย
7.  เรื่อง  การตรวจลงตราเพื่อการรักษาพยาบาล ระยะเวลา 1 ปี
(Medical Treatment Visa) รหัส Non-MT
8.  เรื่อง  รายงานประจําปี 2563 ของสถาบันวิจัยระบบสาธารณสุข
9.  เรื่อง  รายงานสถานการณ์วิสาหกิจขนาดกลางและขนาดย่อมปี 2564
10.  เรื่อง  ผลการพิจารณารายงานการพิจารณาศึกษา เรื่อง แนวทางการบริหารจัดการการท่องเที่ยวทางน้ําอย่างยั่งยืน ในยุค New Normal ของคณะกรรมาธิการการท่องเที่ยว วุฒิสภา
11.  เรื่อง  ผลการพิจารณารายงานการพิจารณาศึกษา เรื่อง การบริหารจัดการด้านกฎหมายในกรณีที่คณะกรรมการสิทธิมนุษยชนแห่งชาติเห็นสมควรดําเนินการไกล่เกลี่ย ประนีประนอมข้อพิพาทในด้านสิทธิมนุษยชน ของคณะกรรมาธิการกิจการองค์กรอิสระตามรัฐธรรมนูญ วุฒิสภา
12.  เรื่อง  การเสนอความเห็นการขอจัดตั้งทุนหมุนเวียนของคณะกรรมการนโยบายการบริหารทุนหมุนเวียน
13.  เรื่อง  รายงานสถานการณ์การส่งออกของไทย เดือนกันยายน 2564
14.  เรื่อง  สรุปภาพรวมสถานการณ์ราคาสินค้าและบริการประจําเดือนกันยายนและไตรมาสที่ 3 ของปี 2564
15.  เรื่อง  รายงานภาวะเศรษฐกิจอุตสาหกรรมประจําเดือนกันยายน 2564
16.  เรื่อง  รายงานผลการผลักดันทรัพย์สินออกจากระบบการบังคับคดี ประจําปีงบประมาณ พ.ศ. 2564 ไตรมาสที่ 4
17.  เรื่อง  รายงานผลความคืบหน้าการดําเนินคดีอาญากับผู้เกี่ยวข้องกับการทุจริตในการดําเนินงานโครงการต่าง ๆ ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563
18.  เรื่อง  ขออนุมัติโครงการประกันรายได้เกษตรกรชาวสวนยาง ระยะที่ 3
19.  เรื่อง  ขออนุมัติวงเงินโครงการประกันรายได้เกษตรกรผู้ปลูกข้าว ปี 2564/65 เพิ่มเติม
20.  เรื่อง  โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65
21.  เรื่อง  (ร่าง) แผนพัฒนาการท่องเที่ยวแห่งชาติ (พ.ศ. 2564 - 2565)
22.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 16/2564
23.  เรื่อง  รายงานผลการดําเนินการตามมาตรา 10 แห่งพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 และมาตรา 8 แห่งพระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 ประจําปีงบประมาณ พ.ศ. 2564 รวม 2 ฉบับ
24.  เรื่อง  การขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักร
ต่างประเทศ
25.  เรื่อง  ถ้อยแถลงร่วมของการประชุมระหว่างประเทศว่าด้วยความร่วมมือด้านวัคซีนป้องกันโรคติดเชื้อไวรัสโคโรนา 2019 (โควิด-19) ครั้งที่ 1 (First Meeting of the International Forum on COVID-19 Vaccine Cooperation)
26.  เรื่อง  ผลการประชุมความร่วมมือระดับสูงระหว่างไทย-มณฑลกวางตุ้ง ครั้งที่ 1
27.  เรื่อง  ผลการประชุมรัฐมนตรีต่างประเทศกรอบความร่วมมือลุ่มน้ําโขง-สาธารณรัฐเกาหลี ครั้งที่ 11
28.  เรื่อง  การจัดทําแผนการ (Roadmap) สําหรับการดําเนินความสัมพันธ์ไทย-ฝรั่งเศส (ค.ศ. 2021-2023)
29.  เรื่อง  การดํารงตําแหน่งประธานองค์การสถาบันการตรวจสอบสูงสุดแห่งเอเชีย วาระปี พ.ศ. 2564 – 2567
30.  เรื่อง  ผลการศึกษาและข้อเสนอด้านกฎหมายในการพัฒนาตลาดคาร์บอนในประเทศไทย
แต่งตั้ง
31.  เรื่อง  แจ้งเปลี่ยนแปลงโฆษกหน่วยงาน (สํานักงาน ก.พ.)
32.  เรื่อง  แต่งตั้งผู้รักษาราชการแทนรัฐมนตรีว่าการกระทรวงทรัพยากรธรรมชาติและสิ่งแวดล้อม
33.  เรื่อง  การแต่งตั้งข้าราชพลเรือนสามัญให้ดํารงตําแหน่งประเภทบริหารระดับสูง (กระทรวงการต่างประเทศ)
34.  เรื่อง  แต่งตั้งประธานกรรมการการยางแห่งประเทศไทย
35.  เรื่อง  การแต่งตั้งประธานกรรมการและกรรมการผู้ทรงคุณวุฒิในคณะกรรมการศูนย์มานุษยวิทยาสิรินธร
36.  เรื่อง  การแต่งตั้งกรรมการผู้ช่วยรัฐมนตรี
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการบริจาคด้านสาธารณสุข)
คณะรัฐมนตรีมีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้ และรับทราบหลักเกณฑ์เพื่อเป็นแนวทางในการกําหนดสิทธิประโยชน์ทางภาษีสําหรับการบริจาคด้านสาธารณสุข ตามที่ กค. เสนอ
ทั้งนี้ ร่างพระราชกฤษฎีกาและหลักเกณฑ์เพื่อเป็นแนวทางในการกําหนดสิทธิประโยชน์ทางภาษีสําหรับการบริจาคด้านสาธารณสุข ที่ กค. เสนอ เป็นการยกเว้นภาษีเงินได้ให้แก่บุคคลธรรมดาและบริษัทหรือห้างหุ้นส่วนนิติบุคคล โดยให้หักลดหย่อนหรือหักเป็นรายจ่ายได้ 2 เท่า ของจํานวนเงินหรือทรัพย์สินที่บริจาค สําหรับการบริจาคผ่านระบบบริจาคอิเล็กทรอนิกส์ (e-Donation) ของกรมสรรพากร ให้แก่ศิริราชมูลนิธิ หรือมูลนิธิจุฬาภรณ์ และยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับเงินได้ที่ได้รับจากการโอนทรัพย์สินหรือการขายสินค้า หรือสําหรับการกระทําตราสารอันเนื่องมาจากการบริจาคให้แก่มูลนิธิดังกล่าวที่ได้กระทําตั้งแต่วันที่พระราชกฤษฎีกานี้ใช้บังคับถึงวันที่ 31 ธันวาคม พ.ศ. 2565 ทั้งนี้ เพื่อส่งเสริมให้ภาคประชาชนและภาคเอกชนได้มีส่วนร่วมสนับสนุนการบริจาค ซึ่งจะส่งผลให้ประชาชนได้รับการรักษาพยาบาลอย่างมีประสิทธิภาพมากขึ้น รวมทั้งมีส่วนช่วยในการลดงบประมาณของภาครัฐด้านสาธารณสุขได้อีกทางหนึ่ง
สาระสําคัญของร่างพระราชกฤษฎีกาฯ และหลักเกณฑ์เพื่อเป็นแนวทางในการกําหนดสิทธิประโยชน์ทางภาษีสําหรับการบริจาคด้านสาธารณสุข
1. ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. ....
1.1 กําหนดให้ยกเว้นภาษีเงินได้สําหรับการบริจาคผ่านระบบบริจาคอิเล็กทรอนิกส์ (e-Donation) ให้แก่ศิริราชมูลนิธิและมูลนิธิจุฬาภรณ์ที่ได้กระทําตั้งแต่วันที่พระราชกฤษฎีกานี้มีผลใช้บังคับถึงวันที่ 31 ธันวาคม พ.ศ. 2565 ดังนี้
1) บุคคลธรรมดา ให้ยกเว้นสําหรับเงินได้พึงประเมินหลังจากหักค่าใช้จ่ายและหักลดหย่อนเป็นจํานวนสองเท่าของจํานวนเงินที่บริจาค แต่เมื่อรวมคํานวณกับเงินได้ที่กําหนดให้มีการยกเว้นภาษีเงินได้เป็นจํานวนสองเท่าของเงินที่ได้จ่ายตามกรณีที่กําหนดไว้แล้ว ต้องไม่เกินร้อยละสิบของเงินได้พึงประเมินหลังจากหักค่าใช้จ่ายและหักลดหย่อนนั้น
2) บริษัทหรือห้างหุ้นส่วนนิติบุคคล ให้ยกเว้นสําหรับเงินได้เป็นจํานวนสองเท่าของรายจ่ายที่บริจาค ไม่ว่าจะได้จ่ายเป็นเงินหรือทรัพย์สิน แต่เมื่อรวมคํานวณกับรายจ่ายที่กําหนดให้มีการยกเว้นภาษีเงินได้เป็นจํานวนสองเท่าของรายจ่ายแล้ว ต้องไม่เกินร้อยละสิบของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา
1.2 กําหนดให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะและอากรแสตมป์ให้แก่บุคคลธรรมดาหรือบริษัทหรือห้างหุ้นส่วนนิติบุคคล สําหรับเงินได้ที่ได้รับจากการโอนทรัพย์สิน หรือการขายสินค้า หรือสําหรับการกระทําตราสารอันเนื่องมาจากการบริจาคให้แก่ศิริราชมูลนิธิหรือมูลนิธิจุฬาภรณ์ที่ได้กระทําตั้งแต่วันที่พระราชกฤษฎีกานี้ใช้บังคับถึงวันที่ 31 ธันวาคม พ.ศ. 2565 โดยผู้โอนจะต้องไม่นําต้นทุนของทรัพย์สินหรือสินค้าซึ่งได้รับยกเว้นภาษีดังกล่าวมาหักเป็นค่าใช้จ่ายในการคํานวณภาษีเงินได้ของบุคคลธรรมดาหรือบริษัทหรือห้างหุ้นส่วนนิติบุคคล
2. หลักเกณฑ์เพื่อเป็นแนวทางในการกําหนดสิทธิประโยชน์ทางภาษีสําหรับการบริจาคด้านสาธารณสุข เพื่อให้ผู้บริจาคได้รับสิทธิประโยชน์ทางภาษี 2 เท่า โดยหน่วยรับบริจาคต้องมีหลักเกณฑ์ ดังนี้
2.1 เป็นมูลนิธิที่ได้รับการประกาศกําหนดให้เป็นองค์การหรือสถานสาธารณกุศลตามประกาศกระทรวงการคลัง ว่าด้วยภาษีเงินได้และภาษีมูลค่าเพิ่ม (ฉบับที่ 2) เรื่อง กําหนดองค์การ สถานสาธารณกุศล สถานพยาบาลและสถานศึกษา ตามมาตรา 47 (7) (ข) แห่งประมวลรัษฎากร และมาตรา 3 (4) (ข) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535
2.2 เป็นมูลนิธิที่มีวัตถุประสงค์เพื่อสนับสนุนการรักษาพยาบาลผู้ป่วยของสถานพยาบาลของทางราชการหรือองค์การของรัฐบาล
2.3 มีผู้บริหารสูงสุดของโรงพยาบาลเป็นกรรมการมูลนิธิ
2. เรื่อง ร่างพระราชบัญญัติกองทุนบําเหน็จบํานาญข้าราชการ (ฉบับที่ ..) พ.ศ. ....
คณะรัฐมนตรีมีมติเห็นชอบร่างพระราชบัญญัติกองทุนบําเหน็จบํานาญข้าราชการ (ฉบับที่ ..) พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว ตามที่กระทรวงการคลัง (กค.) เสนอ และให้ส่งคณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป โดยให้ กค. รับความเห็นของสํานักงบประมาณไปพิจารณาดําเนินการต่อไปด้วย และรับทราบแผนในการจัดทํากฎหมายลําดับรอง กรอบระยะเวลา และกรอบสาระสําคัญของกฎหมายลําดับรองที่ออกตามร่างพระราชบัญญัติดังกล่าว ตามที่ กค. เสนอ
ทั้งนี้ ร่างพระราชบัญญัติที่ กค. เสนอ เป็นการแก้ไขเพิ่มเติมพระราชบัญญัติกองทุนบําเหน็จบํานาญข้าราชการ พ.ศ. 2539 เช่น กําหนดให้กองทุนบําเหน็จบํานาญข้าราชการสามารถรับโอนเงินจากกองทุนสํารองเลี้ยงชีพหรือกองทุนอื่นที่จัดตั้งขึ้นตามกฎหมายและมีวัตถุประสงค์เพื่อเป็นหลักประกันในกรณีการออกจากงานหรือชราภาพได้ กําหนดให้สมาชิกสามารถส่งเงินสะสมเพิ่มขึ้นได้ไม่เกินร้อยละ 30 ของเงินเดือน (จากเดิมร้อยละ 15) กําหนดให้สมาชิกสามารถเลือกแผนการลงทุนได้หลากหลายขึ้น และกรณีที่สมาชิกถึงแก่ความตาย และผู้มีสิทธิรับมรดกของสมาชิกยังไม่ยื่นคําขอรับเงิน ให้กองทุนบริหารเงินนั้นต่อไปได้ตามแผนการลงทุนที่สมาชิกผู้นั้นได้เลือกไว้ก่อนวันที่ผู้นั้นถึงแก่ความตาย เป็นต้น ทั้งนี้ เพื่อให้การบริหารงานของกองทุนมีความคล่องตัว สอดคล้องกับสภาวะการลงทุนที่เปลี่ยนแปลงไป รวมทั้งเพื่อให้สิทธิประโยชน์ของสมาชิกมีความเหมาะสมยิ่งขึ้นอันสามารถสร้างผลตอบแทนเพิ่มขึ้นให้กับสมาชิก ซึ่งคณะรัฐมนตรีได้เคยมีมติอนุมัติหลักการ และสํานักงานคณะกรรมการกฤษฎีกาได้ตรวจพิจารณาแล้ว โดยได้ตัดหลักการที่กําหนดให้กองทุนบําเหน็จบํานาญข้าราชการมีอํานาจจัดตั้งบริษัทหลักทรัพย์จัดการกองทุนจํากัดและหลักการที่กําหนดให้สมาชิกซึ่งเกษียณอายุราชการเมื่อมีอายุเกินหกสิบปีบริบูรณ์และยังไม่ออกจากราชการมีสิทธิขอรับเงินสะสม เงินสมทบ และผลประโยชน์ตอบแทนของเงินดังกล่าวได้ตั้งแต่สิ้นปีงบประมาณที่ผู้นั้นมีอายุครบหกสิบปีบริบูรณ์ออก ซึ่ง กค. และกองทุนบําเหน็จบํานาญข้าราชการเห็นชอบร่างพระราชบัญญัติที่สํานักงานคณะกรรมการกฤษฎีกาตรวจพิจารณาแล้ว
กค. ได้ดําเนินการรับฟังความคิดเห็นประกอบการจัดทําร่างกฎหมาย ผ่านทางเว็บไซต์ ของ กบข. (www.gpf.or.th) และเว็บไซต์การรับฟังความคิดเห็นกฎหมายไทย (www.lawamendment.go.th) และเปิดเผยสรุปผลการรับฟังความคิดเห็นและการวิเคราะห์ผลกระทบที่อาจเกิดขึ้นจากกฎหมาย รวมทั้งจัดทํารายงานการวิเคราะห์ผลกระทบที่อาจเกิดขึ้นจากกฎหมายตามแนวทางมติคณะรัฐมนตรี (19 พฤศจิกายน 2562) เรื่อง การดําเนินการเพื่อรองรับและขับเคลื่อนการปฏิบัติตามพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 แล้ว และได้เผยแพร่ผลการรับฟังความคิดเห็นพร้อมการวิเคราะห์ผลกระทบที่อาจเกิดขึ้นจากกฎหมายผ่านทางเว็บไซต์ดังกล่าวให้ประชาชนได้รับทราบด้วยแล้ว
สาระสําคัญของร่างพระราชบัญญัติ
เป็นการแก้ไขเพิ่มเติมพระราชบัญญัติกองทุนบําเหน็จบํานาญข้าราชการ พ.ศ. 2539 สรุปสาระสําคัญได้ ดังนี้
ประเด็นที่แก้ไข
สาระสําคัญ
1. การรับโอนทรัพย์สินจากกองทุนอื่น
ให้กองทุนสามารถรับโอนเงินของผู้ที่เคยเป็นสมาชิกกองทุนสํารองเลี้ยงชีพหรือกองทุนอื่นที่จัดตั้งขึ้นตามกฎหมายและมีวัตถุประสงค์เพื่อเป็นหลักประกันในกรณีการออกจากงานหรือชราภาพได้มายังกองทุนได้ เพื่อเปิดโอกาสให้ผู้ที่มาเข้ารับราชการสามารถเริ่มสะสมเงินกับ กบข. และได้รับผลประโยชน์ตอบแทนจากเงินดังกล่าวอย่างต่อเนื่อง
2. การส่งเงินสะสมเข้ากองทุน
เพิ่มเติมให้สมาชิกสามารถส่งเงินสะสมเข้ากองทุน จากเดิม ไม่เกินร้อยละ 15 เป็น ไม่เกินร้อยละ 30 ของเงินเดือน เพื่อส่งเสริมให้สมาชิกออมเงินมากขึ้น
3. สิทธิประโยชน์ของสมาชิก
3.1 การบริหารเงินของสมาชิกที่ถึงแก่ความตายก่อนสมาชิกภาพสิ้นสุดลง
3.2 การบริหารเงินของสมาชิกที่สมาชิกภาพสิ้นสุดลง
- ให้กองทุนสามารถบริหารเงินของสมาชิกที่ถึงแก่ความตายและผู้มีสิทธิรับมรดกของสมาชิกยังไม่ยื่นคําขอรับเงิน (เงินสะสม เงินสมทบ และผลประโยชน์ตอบแทนดังกล่าว) ตามแผนการลงทุนเดิมของสมาชิกต่อไปได้
- ในกรณีที่สมาชิกภาพสิ้นสุดสมาชิกภาพและยังไม่ขอรับเงิน (เงินสะสม เงินสมทบ เงินประเดิม เงินชดเชย และผลประโยชน์ตอบแทนเงินดังกล่าว) ที่ตนมีสิทธิได้รับคืนหรือขอทยอยรับเงินคืน สมาชิกมีสิทธิเลือกแผนการลงทุนที่กองทุนจัดให้เพื่อให้กองทุนบริหารเงินนั้นต่อไปได้ เพื่อให้สมาชิกผู้นั้นสามารถปรับเปลี่ยนแผนการลงทุนสําหรับเงินดังกล่าวได้ ตามความประสงค์ของสมาชิก
- ในกรณีที่สมาชิกถึงแก่ความตายและผู้มีสิทธิรับมรดกของสมาชิกยังไม่ยื่นคําขอรับเงิน ให้กองทุนบริหารเงินนั้นต่อไปได้ตามแผนการลงทุนที่สมาชิกผู้นั้นได้เลือกไว้ก่อนวันที่ผู้นั้นถึงแก่ความตาย จนกว่าทายาทจะยื่นคําขอรับเงิน
4. แผนการลงทุน
เพิ่มเติมให้กองทุนจัดให้มีแผนการลงทุนสําหรับเงินที่อยู่ในบัญชีเงินรายบุคคลที่หลากหลายให้สมาชิกมีสิทธิเลือก คือ
- กําหนดให้แต่ละแผนอาจกําหนดให้ลงทุนในหลักทรัพย์ที่มีความมั่นคงสูงแตกต่างกันได้ โดยกําหนดให้ลงทุนใน หลักทรัพย์ 4 ประเภท ได้แก่
1) เงินฝากธนาคารแห่งประเทศไทยหรือธนาคารที่เป็นรัฐวิสาหกิจหรือบัตรเงินฝากที่ธนาคารที่เป็นรัฐวิสาหกิจเป็นผู้ออก 2) พันธบัตรรัฐบาล ตั๋วเงินคลัง หรือพันธบัตรธนาคารแห่งประเทศไทย 3) ตราสารแสดงสิทธิในหนี้ที่ กค. ค้ําประกันเงินต้นและดอกเบี้ย 4) ตราสารแสดงสิทธิในหนี้ที่รัฐวิสาหกิจตามกฎหมายว่าด้วยวิธีการงบประมาณเป็นผู้ออก (ทั้งนี้ อย่างน้อยต้องจัดให้มีแผนการลงทุนที่ลงทุนในหลักทรัพย์ที่มีความมั่นคงสูงไม่ต่ํากว่าร้อยละ 60)
- แต่ถ้าสมาชิกไม่ได้ใช้สิทธิเลือกแผนการลงทุนใดให้ถือว่าสมาชิกให้กองทุนจัดแผนการลงทุนที่กําหนดให้ลงทุนในหลักทรัพย์ที่มีความเสี่ยงเหมาะสมกับช่วงอายุของสมาชิก
3. เรื่อง ร่างพระราชบัญญัติระเบียบข้าราชการฝ่ายอัยการ (ฉบับที่ ..) พ.ศ. .... (แก้ไขเพิ่มเติมการพ้นจากตําแหน่งของข้าราชการฝ่ายอัยการ)
คณะรัฐมนตรีมีมติอนุมัติหลักการร่างพระราชบัญญัติระเบียบข้าราชการฝ่ายอัยการ (ฉบับที่ ..) พ.ศ. .... ตามที่สํานักงานอัยการสูงสุด (อส.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้นําร่างพระราชบัญญัติฉบับนี้ไปตรวจพิจารณารวมกับร่างพระราชบัญญัติระเบียบข้าราชการฝ่ายอัยการ (ฉบับที่ ..) พ.ศ. .... ที่อยู่ระหว่างการตรวจพิจารณาของสํานักงานคณะกรรมการกฤษฎีกาให้เป็นฉบับเดียวกัน แล้วส่งให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป
ทั้งนี้ ร่างพระราชบัญญัติที่ อส. เสนอ เป็นการแก้ไขเพิ่มเติมให้สอดคล้องกับหลักการตามรัฐธรรมนูญแห่งราชอาณาจักรไทย โดยเทียบเคียงกับหลักเกณฑ์การพ้นจากตําแหน่งของข้าราชการฝ่ายตุลาการศาลยุติธรรม ในส่วนของมาตรา 55 (7) การพ้นจากตําแหน่งด้วยเหตุการถูกสั่งลงโทษไล่ออก ปลดออก หรือให้ออก จากที่กําหนดให้นําความกราบบังคมทูลเพื่อมีพระบรมราชโองการให้พ้นจากตําแหน่งเป็นให้นําความกราบบังคมทูลให้ทรงทราบเพื่อให้เหมาะสมและมีลักษณะเช่นเดียวกับผู้พิพากษาและตุลาการ และเป็นการดําเนินการให้เป็นไปตามมติคณะรัฐมนตรีเมื่อวันที่ 1 กันยายน 2563 ที่กําหนดให้หากมีกรณีที่จะต้องดําเนินการแก้ไขเพิ่มเติมเพื่อให้เป็นไปตามหลักการที่บัญญัติไว้ในมาตรา 180 ของรัฐธรรมนูญแห่งราชอาณาจักรไทย ในทํานองเดียวกันกับพระราชบัญญัติระเบียบข้าราชการพลเรือน พ.ศ. 2551 ให้เร่งรัดการพิจารณาเสนอแก้ไขกฎหมายดังกล่าวโดยด่วน
สาระสําคัญของร่างพระราชบัญญัติ
แก้ไขเพิ่มเติมการพ้นจากตําแหน่งของข้าราชการฝ่ายอัยการตามมาตรา 55 วรรคสอง แห่งพระราชบัญญัติระเบียบข้าราชการฝ่ายอัยการ พ.ศ. 2553 ในส่วนของการพ้นจากตําแหน่งด้วยเหตุการถูกสั่งลงโทษไล่ออก ปลดออก หรือให้ออกตามมาตรา 55 (7) จากให้นําความกราบบังคมทูลเพื่อมีพระบรมราชโองการให้พ้นจากตําแหน่งเป็นให้นําความกราบบังคมทูลให้ทรงทราบ เพื่อให้เหมาะสมและมีลักษณะเช่นเดียวกับผู้พิพากษาและตุลาการ ซึ่งสรุปได้ ดังนี้
สาระสําคัญของพระราชบัญญัติระเบียบข้าราชการฝ่ายอัยการ พ.ศ. 2553
สาระสําคัญของร่างพระราชบัญญัติระเบียบข้าราชการฝ่ายอัยการ (ฉบับที่ ..) พ.ศ. ....
การพ้นจากตําแหน่งของข้าราชการอัยการ เว้นแต่ตําแหน่งอัยการผู้ช่วย
1. กรณีการพ้นจากตําแหน่งตาม (1) ตาย (2) พ้นจากราชการตามมาตรา 56 หรือ (3) ได้รับอนุญาตให้ลาออก ให้นําความกราบบังคมทูลเพื่อทรงทราบ
2. กรณีการพ้นจากตําแหน่งตาม (4) โอนไปรับราชการเป็นข้าราชการธุรการหรือข้าราชการฝ่ายอื่น (5) ออกจากราชการเพื่อไปรับราชการทหารตามกฎหมายว่าด้วยการรับราชการทหาร (6) ถูกสั่งให้ออกจากราชการตามมาตรา 36 มาตรา 57 หรือ มาตรา 59 หรือ (7) ถูกสั่งลงโทษไล่ออก ปลดออก หรือให้ออก ให้นําความกราบบังคมทูลเพื่อมีพระบรมราชโองการให้พ้นจากตําแหน่ง พระบรมราชโองการดังกล่าวให้มีผลตั้งแต่วันโอนหรือวันออกจากราชการ แล้วแต่กรณี
การพ้นจากตําแหน่งของข้าราชการอัยการ เว้นแต่ตําแหน่งอัยการผู้ช่วย
1. กรณีการพ้นจากตําแหน่งตาม (1) ตาย (2) พ้นจากราชการตามมาตรา 56 (3) ได้รับอนุญาตให้ลาออก หรือ (7) ถูกสั่งลงโทษไล่ออก ปลดออก หรือให้ออก ให้นําความกราบบังคมทูลเพื่อทรงทราบ
2. กรณีการพ้นจากตําแหน่งตาม (4) โอนไปรับราชการเป็นข้าราชการธุรการหรือข้าราชการฝ่ายอื่น (5) ออกจากราชการเพื่อไปรับราชการทหารตามกฎหมายว่าด้วยการรับราชการทหาร หรือ (6) ถูกสั่งให้ออกจากราชการตามมาตรา 36 มาตรา 57 หรือ มาตรา 59 ให้นําความกราบบังคมทูลเพื่อมีพระบรมราชโองการให้พ้นจากตําแหน่ง พระบรมราชโองการดังกล่าวให้มีผลตั้งแต่วันโอนหรือวันออกจากราชการ แล้วแต่กรณี
4. เรื่อง ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยื่นรายการ แบบ คําร้อง คําขอ หรือเอกสารอื่นใดตามประมวลรัษฎากร บนระบบอิเล็กทรอนิกส์
คณะรัฐมนตรีมีมติอนุมัติหลักการร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยื่นรายการ แบบ คําร้อง คําขอ หรือเอกสารอื่นใดตามประมวลรัษฎากร บนระบบอิเล็กทรอนิกส์ ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ กค. เสนอว่า
1. โดยที่มาตรา 3 โสฬส แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 53) พ.ศ. 2564 ได้กําหนดให้บรรดาหมายเรียกหนังสือแจ้งให้เสียภาษีอากร แบบ ใบกํากับภาษี รายงาน เอกสารหลักฐานหรือหนังสืออื่นใด ที่ต้องมี จัดทํา หรือใช้ ตามที่บัญญัติในประมวลรัษฎากร และบรรดาเอกสารหลักฐานหรือหนังสือที่กรมสรรพากรต้องใช้ในการติดต่อกับผู้เสียภาษีอากรหรือบุคคลใด หรือที่ผู้เสียภาษีอากรหรือบุคคลใดต้องใช้ในการติดต่อกับกรมสรรพากร อาจกระทําด้วยกระบวนการทางอิเล็กทรอนิกส์ก็ได้ ทั้งนี้ ให้เป็นไปตามหลักเกณฑ์และวิธีการที่กําหนดในกฎกระทรวง
2. ปัจจุบันได้มีการนําเทคโนโลยีสารสนเทศและกระบวนการทางอิเล็กทรอนิกส์มาใช้งานอย่างกว้างขวางในการทําธุรกรรมลักษณะต่าง ๆ กค. โดยกรมสรรพากรจึงได้ดําเนินการปรับปรุงการให้บริการทางอิเล็กทรอนิกส์ เพื่อสนับสนุนให้ผู้มีหน้าที่เสียภาษีอากร ผู้มีหน้าที่นําส่งภาษี ผู้ประกอบการจดทะเบียน หรือบุคคลใด โดยให้สามารถยื่นแบบแสดงรายการภาษี แบบยื่นรายการนําส่งภาษี แบบยื่นรายการภาษี แบบนําส่งภาษี รายงาน บัญชีพิเศษ บัญชีงบดุล หรือบัญชีอื่น ๆ ประกอบแบบแสดงรายการ คําร้องคืนภาษีอากร คําอุทธรณ์ คําร้อง คําขอ หรือเอกสารหรือหนังสืออื่นใดต่อกรมสรรพากรผ่านระบบอิเล็กทรอนิกส์ ซึ่งการดําเนินการดังกล่าวจะต้องมีการออกเป็นกฎกระทรวง เพื่อกําหนดหลักเกณฑ์และวิธีการให้สอดคล้องกับหลักเกณฑ์ตามกฎหมายว่าด้วยธุรกรรมทางอิเล็กทรอนิกส์
3. ดังนั้น เพื่อเป็นการรองรับกระบวนการทางอิเล็กทรอนิกส์ตามกฎหมายว่าด้วยธุรกรรมทางอิเล็กทรอนิกส์ และเพื่อเป็นการสนับสนุนและอํานวยความสะดวกให้ผู้มีหน้าที่เสียภาษีอากร ผู้มีหน้าที่นําส่งภาษี ผู้ประกอบการจดทะเบียน หรือบุคคลใด สามารถยื่นรายการ แบบคําร้อง คําขอ หรือเอกสารอื่นใดต่อกรมสรรพากรบนระบบอิเล็กทรอนิกส์ได้ กค. พิจารณาแล้วจึงได้ยกร่างกฎกระทรวงฉบับที่ .. (พ.ศ. ....) ออกตามความในประมวลรัษฎากร ว่าด้วยการยื่นรายการ แบบ คําร้อง คําขอ หรือเอกสารอื่นใดตามประมวลรัษฎากรบนระบบอิเล็กทรอนิกส์ ขึ้น เพื่อรองรับกระบวนการทางอิเล็กทรอนิกส์ดังกล่าว
4. กค. ได้พิจารณาการสูญเสียรายได้และประโยชน์ที่คาดว่าจะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยเห็นว่าไม่ส่งผลกระทบต่อการจัดเก็บรายได้ของรัฐ เนื่องจากการออกกฎกระทรวงดังกล่าวตามข้อ 3 เป็นเพียงการกําหนดหลักเกณฑ์ วิธีการ และเงื่อนไขในการยื่นรายการ แบบ คําร้อง คําขอ หรือเอกสารอื่นใดตามประมวลรัษฎากร เพื่อรองรับกระบวนการทางอิเล็กทรอนิกส์ อันเป็นการอํานวยความสะดวก ลดขั้นตอน และลดต้นทุนการเสียภาษีของผู้มีหน้าที่เสียภาษี สนับสนุนให้การจัดทําเอกสารหลักฐานเพื่อใช้ในการดําเนินการทางภาษีอากรเป็นแบบอิเล็กทรอนิกส์อย่างครบวงจร ช่วยยกระดับความยากง่ายในการประกอบธุรกิจ อันจะช่วยเพิ่มขีดความสามารถในการแข่งขัน และส่งเสริมการเป็นเศรษฐกิจดิจิทัลทางอิเล็กทรอนิกส์ของประเทศ ช่วยลดต้นทุนการบริหารจัดการเอกสารและเพิ่มประสิทธิภาพการจัดเก็บภาษี รวมทั้งสนับสนุนให้ภาครัฐมีฐานข้อมูลภาษีที่ครบถ้วนมากขึ้น และสามารถนําข้อมูลไปใช้ในการวิเคราะห์เพื่อกําหนดนโยบายเศรษฐกิจของประเทศได้อย่างมีประสิทธิภาพ ยกระดับรูปแบบการให้บริการของหน่วยงานภาครัฐให้มีความเป็นมาตรฐาน มีความทันสมัย และนําไปสู่การขับเคลื่อนเป็น Digital Government
สาระสําคัญของร่างกฎกระทรวง
1. กําหนดให้ผู้มีหน้าที่เสียภาษีอากร ผู้มีหน้าที่นําส่งภาษี ผู้ประกอบการจดทะเบียน หรือบุคคลใด อาจยื่นแบบแสดงรายการภาษี แบบยื่นรายการนําส่งภาษี แบบยื่นรายการภาษี แบบนําส่งภาษี รายงาน บัญชีพิเศษ บัญชีงบดุลหรือบัญชีอื่น ๆ ประกอบแบบแสดงรายการ คําร้องคืนภาษีอากร คําอุทธรณ์ คําร้อง คําขอ หรือเอกสารหรือหนังสืออื่นใดให้กรมสรรพากรผ่านระบบอิเล็กทรอนิกส์ก็ได้ ตามหลักเกณฑ์ วิธีการ และเงื่อนไขที่อธิบดีประกาศกําหนด โดยการดําเนินการดังกล่าวอาจดําเนินการผ่านผู้ให้บริการ ซึ่งสามารถจัดเตรียมข้อมูลดังกล่าวด้วยกระบวนการทางอิเล็กทรอนิกส์ที่น่าเชื่อถือ และนําส่งด้วยข้อมูลอิเล็กทรอนิกส์ให้กรมสรรพากรผ่าน Application Programming Interface (API) หรือกระบวนการอิเล็กทรอนิกส์อื่นใดตามคุณสมบัติ หลักเกณฑ์ วิธีการ และเงื่อนไขที่อธิบดีประกาศกําหนด
2. กําหนดกระบวนการของระบบอิเล็กทรอนิกส์ เช่น การพิสูจน์และยืนยันตัวตนของผู้มีหน้าที่เสียภาษีอากร ผู้มีหน้าที่นําส่งภาษี ผู้ประกอบการจดทะเบียนหรือบุคคลใด ๆ กําหนดวิธีการที่ทําให้สามารถระบุตัวเจ้าของลายมือชื่ออิเล็กทรอนิกส์ ประเภท ลักษณะหรือรูปแบบลายมือชื่ออิเล็กทรอนิกส์ และสามารถแสดงได้ว่าเจ้าของลายมือชื่อรับรองข้อความในข้อมูลอิเล็กทรอนิกส์ และการรักษาความมั่นคงปลอดภัยด้านสารสนเทศของระบบอิเล็กทรอนิกส์ ตามหลักเกณฑ์ วิธีการ และเงื่อนไขที่อธิบดีประกาศกําหนด
3. กําหนดให้การยื่นรายการและชําระภาษีอากร หรือขอคืนภาษีอากรหรือการดําเนินการใด ๆ ของผู้มีหน้าที่เสียภาษีอากร ผู้มีหน้าที่นําส่งภาษี ผู้ประกอบการจดทะเบียนหรือบุคคลใด เป็นอันเสร็จสมบูรณ์เมื่อบุคคลดังกล่าวได้รับใบเสร็จรับเงิน หรือหลักฐานอื่นใดเป็นข้อมูลอิเล็กทรอนิกส์ ซึ่งได้ลงลายมือชื่ออิเล็กทรอนิกส์ หรือหลักฐานอื่นใดจากกรมสรรพากร
5. เรื่อง ร่างกฎกระทรวง (พ.ศ. ....) ออกตามความในพระราชบัญญัติเครื่องแบบทหารพุทธศักราช 2477 ว่าด้วยเครื่องแบบทหารบก ฉบับที่ ..
คณะรัฐมนตรีมีมติอนุมัติหลักการร่างกฎกระทรวง (พ.ศ. ....) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ .. ตามที่กระทรวงกลาโหม (กห.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
กห. เสนอว่า
1. เนื่องจากปัจจุบัน กห. ได้รับพระราชทานพระบรมราชานุญาตเปลี่ยนแปลงหน่วยทหารรักษาพระองค์และหน่วยทหารในพระองค์ โดยมีการปรับพ้นจากการเป็นหน่วยทหารรักษาพระองค์และหน่วยทหารในพระองค์ สถาปนาเป็นหน่วยทหารรักษาพระองค์และหน่วยทหารในพระองค์ และเปลี่ยนนามหน่วยทหารรักษาพระองค์ใหม่ มีการปรับเปลี่ยนรูปแบบในการรับเสด็จของทหารกองเกียรติยศ และเพิ่มเติมภารกิจของทหารรักษาการณ์ กห. จึงขอแก้ไขเครื่องแบบทหารบก เพื่อให้สามารถแต่งเครื่องแบบทหาร และส่วนประกอบของเครื่องแบบทหาร เครื่องแบบเต็มยศรักษาพระองค์ เครื่องแบบครึ่งยศรักษาพระองค์ เครื่องแบบทหารกองเกียรติยศรับเสด็จ เครื่องแบบทหารรักษาการณ์ และเครื่องแบบทหารรักษาการณ์เขตพระราชฐาน ได้อย่างสง่างาม สวยงาม สอดคล้องกับภารกิจที่ได้รับมอบหมาย และสามารถเลือกใช้ในโอกาสต่างๆ ได้อย่างเหมาะสมมากยิ่งขึ้น
2. กห. จึงได้ยกร่างกฎกระทรวง (พ.ศ. ....) ออกตามความในพระราชบัญญัติเครื่องแบบทหาร พุทธศักราช 2477 ว่าด้วยเครื่องแบบทหารบก ฉบับที่ .. ขึ้น และคณะกรรมการตรวจร่างกฎหมายประจํา กห. และสภากลาโหมได้เห็นชอบด้วยแล้ว
3. นายกรัฐมนตรีพิจารณาแล้วเห็นชอบให้นําเรื่องนี้เสนอคณะรัฐมนตรีพิจารณาต่อไป
สาระสําคัญของร่างกฎกระทรวง
1. แก้ไขเพิ่มเติมเครื่องแบบของพลทหาร นักเรียนนายสิบ นายทหารประทวนนักเรียนนายร้อย นักเรียนแพทย์ทหารวิทยาลัยแพทยศาสตร์พระมงกุฎเกล้า นักเรียนนายทหารแผนที่ และนายทหารสัญญาบัตร ตามที่ได้มีการพระราชทานพระบรมราชานุญาตเปลี่ยนแปลงหน่วยทหารรักษาพระองค์และหน่วยทหารในพระองค์ ในส่วนของเครื่องแบบครึ่งยศ และเครื่องแบบเต็มยศ ดังนี้
(1) เครื่องแบบครึ่งยศ ประกอบด้วย หมวกยอด เสื้อชั้นนอกคอปิดสีขาวกางเกงแถบ คันชีพและเข็มขัดหนัง และรองเท้าหุ้มข้อหนังสีดํา โดยมีเครื่องแบบครึ่งยศ จํานวน 13 แบบ
(2) เครื่องแบบเต็มยศ ประกอบด้วย หมวกยอดมีพู่ เสื้อเต็มยศรักษาพระองค์โดยเป็นสีตามหน่วยรักษาพระองค์หรือหน่วยงานในพระองค์นั้น ๆ กางเกงแถบ คันชีพและเข็มขัดหนัง และรองเท้าหุ้มข้อหนังสีดํา จํานวน 13 แบบ
2. แก้ไขเพิ่มเติมส่วนประกอบของเครื่องแบบ เช่น ได้แก่ หมวก เข็มขัด ประคด คันชีพดุม
3. แก้ไขเพิ่มเติมเครื่องแบบและส่วนประกอบของเครื่องแบบทหารหญิง ซึ่งจะใช้เช่นเดียวกับทหารชายรักษาพระองค์หรือหน่วยงานในพระองค์นั้น ๆ โดยเครื่องแบบทหารหญิง มีดังนี้
(1) เครื่องแบบเต็มยศรักษาพระองค์ ซึ่งประกอบด้วย หมวกทรงอ่อนมีพู่ เสื้อเต็มยศรักษาพระองค์สีตามหน่วยรักษาพระองค์หรือหน่วยงานในพระองค์นั้น ๆ กระโปรงแบบป้าย
(2) เครื่องแบบครึ่งยศรักษาพระองค์ ประกอบด้วย หมวกทรงอ่อน เสื้อชั้นนอกคอปิดสีขาว กระโปรงแบบป้าย
4. แก้ไขเพิ่มเติมเครื่องแบบของทหารซึ่งจัดเป็นกองทหารเกียรติยศเดิมใช้เครื่องแบบฝึกสีกากีแกมเขียวพร้อมเครื่องประกอบ เปลี่ยนเป็นเครื่องแบบสนามลายพราง เครื่องแบบกองทหารเกียรติยศพิเศษ เดิมใช้เสื้อคอแบะสีแดง กางเกงสีดําเก็บปลายขา เปลี่ยนเป็นเสื้อคอปิดแบ่งเป็นสีแดงและสีน้ําเงินดํา กางเกงสีดําปล่อยปลายขา เพิ่มเติม เครื่องแบบกองทหารเกียรติยศรับเสด็จ โดยใช้เครื่องแบบฝึกสีกากีแกมเขียว หมวกสนามคลุมผ้าลายพราง
5. แก้ไขเพิ่มเติมเครื่องแบบทหารรักษาการณ์ เดิมใช้เครื่องแบบฝึกสีกากีแกมเขียว เปลี่ยนเป็นเครื่องแบบสนามลายพราง และเพิ่มหมวกสนามคลุมผ้าลายพราง
6. เพิ่มเติมเครื่องแบบทหารรักษาการณ์เขตพระราชฐาน โดยใช้เครื่องแบบ 3 ชนิด ดังนี้
(1) เครื่องแบบเต็มยศรักษาพระองค์
(2) เครื่องแบบพระราชฐาน เช่นเดียวกับเครื่องแบบครึ่งยศ เว้นแต่ในประดับแพรแถบย่อของเครื่องราชอิสริยาภรณ์
(3) เครื่องแบบพระราชฐานเขียว เช่นเดียวกับเครื่องแบบฝึก เว้นแต่ให้ใช้หมวกสนามคลุมผ้าลายพราง หรือหมวกแก๊ปทรงอ่อนลายพราง
เศรษฐกิจ สังคม
6. เรื่อง ขอความเห็นชอบวงเงินอุดหนุนบริการสาธารณะ ประจําปีงบประมาณ 2565 ขององค์การขนส่งมวลชนกรุงเทพและการรถไฟแห่งประเทศไทย
คณะรัฐมนตรีมีมติเห็นชอบวงเงินอุดหนุนบริการสาธารณะ ประจําปีงบประมาณ 2565 ขององค์การขนส่งมวลชนกรุงเทพ (ขสมก.) จํานวน 2,279.781 ล้านบาท และการรถไฟแห่งประเทศไทย (รฟท.) จํานวน 3,278.866 ล้านบาท (รวมเป็นภาระที่รัฐต้องรับชดเชยทั้งสิ้น 5,558.647 ล้านบาท) ตามมติคณะกรรมการเงินอุดหนุนบริการสาธารณะ (คณะกรรมการฯ) ในคราวประชุมครั้งที่ 2/2564 เมื่อวันที่ 22 กรกฎาคม 2564 ตามที่กระทรวงการคลัง (กค.) เสนอ ทั้งนี้ ให้ ขสมก. และ รฟท. รายงานให้สํานักงานเศรษฐกิจการคลัง (สศค.) ทราบในโอกาสแรกด้วย เพื่อ สศค. จะได้จัดเก็บข้อมูลยอดคงค้างให้เป็นไปตามข้อเท็จจริงต่อไป และให้กระทรวงคมนาคม (ขสมก. และ รฟท.) รับความเห็นของหน่วยงานไปพิจารณาดําเนินการในส่วนที่เกี่ยวข้องต่อไปด้วย
สาระสําคัญของเรื่อง
กค. รายงานว่า
1. คณะกรรมการฯ ในคราวประชุมครั้งที่ 2/2564 เมื่อวันที่ 22 กรกฎาคม 2564 ได้พิจารณาข้อเสนอการขอรับเงินอุดหนุนบริการสาธารณะ ประจําปีงบประมาณ 2565 (ข้อเสนอฯ) ของ ขสมก. และ รฟท. โดยมีมติเห็นชอบวงเงินอุดหนุนบริการสาธารณะประจําปีงบประมาณ 2565 (ระยะเวลาในการดําเนินโครงการ 1 ปี ตั้งแต่วันที่ 1 ตุลาคม 2564 – 30 กันยายน 2565) สรุปได้ ดังนี้
หน่วย : ล้านบาท
ขสมก.*
รฟท.**
ข้อเสนอฯ
ของ ขสมก.
วงเงินที่คณะกรรมการฯ
เห็นชอบ
ข้อเสนอฯ
ของ รฟท.
วงเงินที่คณะกรรมการฯ
เห็นชอบ
4,653.446
2,279.781
- ประมาณการรายได้ 1,933.995 ล้านบาท
- ประมาณการค่าใช้จ่าย
4,213.776 ล้านบาท
4,246.742
3,278.866
- ประมาณการรายได้ 297.988ล้านบาท
- ประมาณการค่าใช้จ่าย
3,576.854 ล้านบาท
รวมทั้งสิ้น
5,558.647
หมายเหตุ *ให้บริการรถโดยสารธรรมดาในเขตกรุงเทพมหานครและปริมณฑล จํานวนรถประจําการ 1,520 คัน โดยมีอัตรารถออกวิ่งร้อยละ 96 คิดเป็นรถโดยสารที่ให้บริการจริงจํานวน 1,460 คัน
**ให้บริการรถไฟเชิงสังคม1 ทั่วประเทศ 152 ขบวน/วัน ประกอบด้วย รถชานเมือง 65 ขบวน รถท้องถิ่น 51 ขบวนรถธรรมดา 32 ขบวน รถรวม 4 ขบวน
ทั้งนี้ เพื่ออุดหนุนทางการเงินโดยจ่ายชดเชยผลขาดทุนให้กับ ขสมก. และ รฟท. ในรูปของเงินงบประมาณตามจํานวนส่วนต่างของประมาณการรายได้และต้นทุนการให้บริการสาธารณะ เพื่อให้ ขสมก. และ รฟท. สามารถให้บริการสาธารณะที่มีคุณภาพอย่างต่อเนื่อง และลดปัญหาสภาพคล่องทางการเงินของ ขสมก. และ รฟท. ในการดําเนินการตามภารกิจ รวมทั้งเป็นการลดค่าครองชีพด้านการเดินทางให้กับประชาชน และกรณีที่ ขสมก. และ รฟท. มีความประสงค์จะปรับปรุงการให้บริการสาธารณะระหว่างปี เพื่อให้สอดคล้องกับข้อเท็จจริงที่เปลี่ยนแปลงไป ขอให้ ขสมก. และ รฟม. จัดส่งข้อเสนอการปรับปรุงการให้บริการสาธารณะ เพื่อให้คณะกรรมการฯ พิจารณาไม่ น้อยกว่า 5 เดือน ก่อนสิ้นปีงบประมาณตามขั้นตอนของระเบียบสํานักนายกรัฐมนตรีว่าด้วยการให้เงินอุดหนุนบริการสาธารณะของรัฐวิสาหกิจ พ.ศ. 2554 ข้อ 13
2. กรณีการให้เงินอุดหนุนบริการสาธารณะของ ขสมก. จํานวน 2,279.781 ล้านบาท และ รฟท. จํานวน 3,278.866 ล้านบาท รวมทั้งสิ้น 5,558.647 ล้านบาท เข้าข่ายลักษณะของกิจกรรม มาตรการหรือโครงการตามบทบัญญัติในมาตรา 27 และมาตรา 28 ของพระราชบัญญัติวินัยการเงินการคลังของรัฐ พ.ศ. 2561 ซึ่งภาระที่รัฐต้องรับชดเชยจากการดําเนินโครงการดังกล่าว เมื่อรวมกับยอดภาระคงค้างที่มีอยู่เดิม ณ วันที่ 27 สิงหาคม 2564 ยังคงอยู่ในกรอบที่คณะกรรมการนโยบายการเงินการคลังของรัฐกําหนดให้ยอดคงค้างทั้งหมดรวมกันไม่เกินร้อยละ 30 ของงบประมาณรายจ่ายประจําปี
____________________
1รถไฟเชิงสังคม คือ ขบวนรถที่ให้บริการในลักษณะของการบริการสังคม โดยเป็นประเภทรถชั้น 3 และหยุดรับส่งทุกสถานีผู้โดยสารส่วนใหญ่จะเป็นผู้ที่ใช้รถไฟในชีวิตประจําวัน
7. เรื่อง การตรวจลงตราเพื่อการรักษาพยาบาล ระยะเวลา 1 ปี (Medical Treatment Visa) รหัส Non-MT
คณะรัฐมนตรีมีมติอนุมัติในหลักการการตรวจลงตราเพื่อการรักษาพยาบาล ระยะเวลา 1 ปี (Medical Treatment Visa) รหัส Non-MT และมอบหมายให้หน่วยงานที่เกี่ยวข้อง ได้แก่ สํานักงานตรวจคนเข้าเมือง (สตม.) กระทรวงการต่างประเทศ (กต.) กระทรวงมหาดไทย (มท.) และ สธ. ดําเนินการปรับปรุงแก้ไขกฎระเบียบและหลักเกณฑ์ที่เกี่ยวข้อง ภายใต้พระราชบัญญัติคนเข้าเมือง พ.ศ. 2522 และกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545พร้อมกับประชาสัมพันธ์ให้ชาวต่างชาติทราบอย่างทั่วถึงต่อไปตามที่กระทรวงสาธารณสุข (สธ.) เสนอ และให้ สธ. และหน่วยงานที่เกี่ยวข้องรับความเห็นของหน่วยงานที่เกี่ยวข้องไปพิจารณาดําเนินการในส่วนที่เกี่ยวข้องต่อไป
สาระสําคัญของเรื่อง
สธ. รายงานว่า
1. ปัจจุบันประเทศไทยยังไม่มีการตรวจลงตราเพื่อการรักษาพยาบาลเป็นการเฉพาะ โดยระบบการตรวจลงตราและยกเว้นการตรวจลงตราเพื่อการรักษาพยาบาลของประเทศไทยในปัจจุบันสามารถแบ่งออกได้เป็น 3 ประเภท ดังนี้
ประเภท
รหัส
ระยะเวลาพํานัก
ในประเทศไทย
ชนิด
ผู้ติดตาม
การตรวจลงตราประเภทท่องเที่ยว
(Tourist Visa)
MT
60 วัน
Single Entry
(ใช้เดินทางเข้าออกครั้งเดียว)
-
การตรวจลงตรา
ประเภทคนอยู่ชั่วคราว
(Non-Immigrant Visa)
O
90 วัน
Single Entry
(ใช้เดินทางเข้าออกครั้งเดียว)
-
การยกเว้นการตรวจลงตรา
(เฉพาะ 11 ประเทศ ได้แก่ กลุ่มประเทศ GCC1/CLMV2/จีน)
MT
90 วัน
อนุญาตครั้งเดียว